14.

Dogovor se osredotoča na naslednje: — glavni pristop pri ukrepih, ki se financirajo v okviru Instrumenta za sosedstvo ter razvojno in mednarodno sodelovanje – Globalna Evropa, so geografski programi, da se kar najbolj poveča učinek pomoči Unije, delovanje Unije pa približa partnerskim državam in njihovemu prebivalstvu. Ta splošni pristop dopolnjujejo tematski programi in ukrepi hitrega odzivanja, hkrati pa se zagotavljata skladnost in doslednost vseh programov in ukrepov, — obstaja ravnovesje med postopkovnimi določbami in globalno razsežnostjo Instrumenta. Zlasti je bilo dogovorjeno, da se bodo programski dokumenti geografskih in tematskih programov sprejemali z izvedbenimi akti, Komisija pa je pooblaščena za sprejemanje delegiranih aktov, zlasti za spremembe najvišjih zneskov za ukrepe za krepitev zmogljivosti v podporo razvoju in varnosti za razvoj, najvišjega zneska za jamstvo za zunanje delovanje, najvišjega zneska rezervacij in stopenj rezervacij, področij sodelovanja in ukrepanja s seznamov v prilogah II, III in IV, prednostnih področij operacij EFSD+ s seznama v Prilogi V ter ključnih kazalnikov smotrnosti iz Priloge VI, pa tudi za dopolnitev zadevne uredbe s specifičnimi cilji, prednostnimi področji sodelovanja, tematskimi cilji in okvirnimi finančnimi dodelitvami za izbrane podregije ter določbami o vzpostavitvi okvira za spremljanje in ocenjevanje, — celovit, usklajen in osredotočen pristop zlasti z izvajanjem načela „politika na prvem mestu“ na podlagi razširjenega okvira politike, ki zajema tudi resolucije Evropskega parlamenta (člen 7), in vključujočega dialoga, odločitev, da se bo odbor lahko sestajal v različnih sestavah, pristojnih za specifična področja ukrepanja, kot so geografski in tematski ukrepi ter ukrepi za hitro odzivanje, države članice pa bodo lahko zahtevale preučitev katere koli druge zadeve v zvezi z izvajanjem uredbe, zlasti večletnimi programskimi dokumenti, vključno z vmesnimi ali ad hoc pregledi in ocenami, — uresničevanje ciljev Instrumenta se nadalje zagotavlja z nizom ciljev porabe, od katerih so bili vsi razen cilja za uradno razvojno pomoč vključeni v uvodne izjave, z njimi pa se želi zagotoviti, da se sredstva dodelijo v skladu z naslednjimi smernicami: vsaj 93 % za uradno razvojno pomoč; 30 % za podnebne cilje; vsaj 85 % za enakost spolov, od česar se vsaj 5 % nameni G2, vsaj 20 % uradne razvojne pomoči za socialno vključevanje in človekov razvoj; zgornja meja za čezmejno sodelovanje v okviru sredstev za sosedstvo pa je 5 %. Instrument za sosedstvo ter razvojno in mednarodno sodelovanje – Globalna Evropa bo prispeval tudi k splošnemu cilju VFO glede biotske raznovrstnosti (uvodna izjava 48), — Instrument bo usklajeno in v dopolnjevanju z migracijsko politiko Unije prispeval tudi k celovitemu odzivu Unije na izzive, potrebe in priložnosti v zvezi z migracijami in prisilnim razseljevanjem, zlasti ker bo okvirno 10 % finančnih sredstev Instrumenta za sosedstvo ter razvojno in mednarodno sodelovanje – Evropa v svetu namenjenih zlasti ukrepom, ki podpirajo upravljanje in vodenje na področju nedovoljenih migracij in prisilnega razseljevanja, pa tudi ukrepom, ki obravnavajo njihove temeljne vzroke, — mandat Evropske investicijske banke za zunanja posojila bo razširjen (člen 49(1)), sredstva pa se bodo prenesla v skupni sklad za rezervacije (člen 31(8)), — na podlagi predhodnega Evropskega sklada za trajnostni razvoj (EFSD) se vzpostavi novi Evropski sklad za trajnostni razvoj plus (EFSD+), ki bo lahko skupaj z jamstvom za zunanje delovanje podpiral operacije financiranja in naložbene operacije v obliki nepovratnih sredstev, proračunskih jamstev in finančnih instrumentov v partnerskih državah na geografskih območjih, ki jih zajema Instrument za sosedstvo ter razvojno in mednarodno sodelovanje – Globalna Evropa, ter operacije v upravičencih instrumenta za predpristopno pomoč III, — podrobneje je opredeljena vloga Evropske investicijske banke in zaupano ji je izvrševanje izključnega namenskega naložbenega okna za operacije z državnimi partnerji in nekomercialnimi partnerji na poddržavni ravni ter neizključna namenska naložbena okna za operacije s komercialnimi partnerji na poddržavni ravni in operacije za spodbujanje neposrednih tujih naložb, trgovine in internacionalizacije gospodarstev partnerskih držav, — celostni pristop k financiranju ukrepov v sosedstvu se nadalje zagotavlja z dodatkom določb o specifičnih ciljih za območje sosedstva (člen 18, prestavljeno iz Priloge II) in večdržavnih programov (člen 21), — opredeljene so dejavnosti in ukrepi, ki jih ni mogoče podpreti v okviru Instrumenta za sosedstvo ter razvojno in mednarodno sodelovanje (izključene dejavnosti iz člena 29), — v uvodnih izjavah so izrecno navedene uporaba rezerve za nastajajoče izzive in prednostne naloge ter možnosti, da se v primeru poslabšanja stanja demokracije, človekovih pravic in pravne države v tretjih državah pomoč začasno ustavi, — opredeljen je okviren niz ključnih kazalnikov smotrnosti, s katerimi se bo lažje merilo prispevek Unije k doseganju specifičnih ciljev zadevne uredbe (Priloga VI), — Uredba se bo retroaktivno uporabljala od 1. januarja 2021 (člena 27(4) in 50 ter uvodni izjavi 60 in 85).